REPUBLIKA HRVATSKA

VARAŽDINSKA ŽUPANIJA

OŠ ANTE STARČEVIĆA LEPOGLAVA

KLASA: 112-04/22-01/115

URBROJ:2186-123-22-1

Lepoglava, 6.12.2022.

Na temelju članka 7. Pravilnika o načinu i postupku zapošljavanja u Osnovnoj školi Ante Starčevića Lepoglava (u daljem tekstu: Pravilnik), Povjerenstvo za procjenu i vrednovanje kandidata objavljuje

**POZIV NA TESTIRANJE TE**

**UPUTE KANDIDATIMA O POSTUPKU PROCJENE I VREDNOVANJA – učitelj/ica tjelesne i zdravstvene kulture**

**USMENO TESTIRANJE KANDIDATA** u postupku za zasnivanje radnog odnosa na radnom mjestu **UČITELJ/ICA TJELESNE I ZDRAVSTVENE KULTURE**  – 1 izvršitelj/ica, na neodređeno, puno radno vrijeme

# održat će se dana 12.12.2022. godine, s početkom u 9,00 sati u Osnovnoj školi Ante Starčevića, Lepoglava

**Na testiranje se pozivaju kandidati koji su podnijeli pravodobnu prijavu i ispunjavaju formalne uvjete natječaja.**

Kandidati/tkinje koji nisu ispunili formalne uvjete i/ili čije prijave nisu bile potpune bit će obaviješteni putem elektroničke pošte.

Ne postoji mogućnost naknadnog testiranja, bez obzira na razloge koji pojedinog kandidata eventualno spriječe da testiranju pristupi u naznačeno vrijeme.

Smatra se da je kandidat, koji se navedenog dana ne odazove i ne pristupi prethodnoj provjeri znanja, bez obzira na razloge, povukao prijavu na natječaj.

**PRAVILA TESTIRANJA:**

Sukladno odredbama Pravilnika o načinu i postupku zapošljavanja u Osnovnoj školi Ante Starčevića Lepoglava, obavit će se provjera znanja i sposobnosti kandidata usmenim putem.

Kandidati su obvezni pristupiti provjeri znanja i sposobnosti. Ako kandidat/kinja ne pristupi razgovoru s Povjerenstvom u navedenom vremenu ili pristupi nakon vremena određenog za početak razgovora, ne smatra se kandidatom/kinjom natječaja.

Kandidati/kinje su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se prije testiranja utvrđuje identitet kandidata/kinje.

Testiranju ne mogu pristupiti kandidati /kandidatkinje koje ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne ili potpune.

Povjerenstvo na razgovoru s kandidatima/kandidatkinjama utvrđuje znanja, sposobnost, interese i motivaciju za rad u Školi.

Smatra se da je kandidat /kinja zadovoljio na razgovoru ako je ostvario najmanje 5 bodova od ukupno mogućih 10 bodova.

Nakon provedenog razgovora (intervjua) Povjerenstvo utvrđuje rang-listu kandidata/kinja prema ukupnom broju bodova ostvarenih na intervjuu.

**PRAVNI I DRUGI IZVORI ZA PRIPREMANJE KANDIDATA ZA TESTIRANJE**:

1. Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10,90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20).
2. Pravilnik o pedagoškoj dokumentaciji i evidenciji te javnim ispravama u školskoj ustanovi (NN 47/17, 41/19 i 76/19)
3. Pravilnik o načinima, postupcima i elementima vrednovanja učenika u osnovnoj i srednjoj školi (NN 112/10, 82/19, 43/20 i 100/21)
4. Pravilnik o kriterijima za izricanje pedagoških mjera (NN 94/15, 3/17)
5. Kurikulum predmeta Tjelesna i zdravstvena kultura

Povjerenstvo za procjenu i vrednovanje kandidata